kardosdrur/scandi-wiki huggingface dataset:
Kapers-familien

Kapers-familien (Capparaceae) er en familie med 33 slægter, som er udbredt i de subtropiske og tropiske egne af kloden. Kun ganske få arter er knyttet til tempererede egne. Det er træer, buske eller lianer og (sjældnere) urteagtige planter. De fleste arter er stedsegrønne og mere eller mindre tæt behårede. Bladene er oftest spredt stillede og hele eller trekoblede. Blomsterne er 4-tallige og regelmæssige. Frugterne er bær eller kapsler (sjældnere stenfrugter eller nødder). 

 Anisocapparis
 Apophyllum
 Bachmannia
 Belencita
 Boscia
 Buchholzia
 Cadaba
 Calanthea
 Capparicordis
 Capparidastrum
 Kapers-slægten (Capparis)
 Cladostemon
 Colicodendron
 Crateva
 Cynophalla
 Dhofaria
 Dipterygium
 Euadenia
 Hispaniolanthus
 Maerua
 Mesocapparis
 Monilicarpa
 Morisonia
 Neocalyptrocalyx
 Neothorelia
 Poilanedora
 Puccionia
 Quadrella
 Ritchiea
 Sarcotoxicum
 Steriphoma
 Thilachium

Note 

Korsblomst-ordenen
Eric Thompson (racerkører)

Eric Thompson (4. november 1919 – 22. august 2015) var en britisk racerkører, bogforhandler og forsikringsmægler. Han deltog i motorsports billøb mellem 1949 og 1955, han havde hans største succes da han i 1951 blev nr. 3 i 24 Timers Le Mans og tog i 1952 del i British Grand Prix.

Referencer

Eksterne henvisninger 
 
 Eric Thompson in the 24h of Le Mans 

Motorsportsfolk
Sportsfolk fra Storbritannien
Fockbek

Fockbek (dansk: Fokbæk) er en kommune og administrationsby i det nordlige Tyskland, beliggende i Amt Fockbek under Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Fockbek ligger lige vest for Rendsborg hvor Bundesstraße 202 udgår fra Bundesstraße 203. Den fiskeformede Fockbeker See (også Armensee) ligger i kommunen.

Erhvervsliv 
I Fockbek ligger Hobby-Wohnwagenwerke, der er blandt verdens største fabrikanter af campingvogne.

Eksterne kilder/henvisninger 

 Kommunens websted 
 Statistikamt Nord – Bevölkerung der Gemeinden in Schleswig-Holstein 4. Quartal 2013  (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Nübbel

Nübbel er en kommune og en by i det nordlige Tyskland, beliggende i Amt Fockbek i den centrale del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Kommunen ligger vest for Rendsborg ved floden Ejderen. Nordvest for kommunen løber Bundesstraße 203 fra Rendsburg mod Heide. Mod øst løber Ejderen og, kun adskilt af en smal landtange, Kielerkanalen.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Marvin Mandel

Marvin Mandel (19. april 1920 - 30. august 2015) var en amerikansk politiker. Han var den 56. Guvernør af Maryland. Han var medlem af Democratic Party. Han var guvernør fra 1969 til 1979.

Mandel blev født i Baltimore, Maryland.

Referencer

Eksterne henvisninger 
 Maryland Manual official state gubernatorial biography
 Law Firm: Mandel, Liff & Walsh, LLP 

Politikere fra USA
Guvernører i Maryland
Oliver Wolf Sacks

Oliver Wolf Sacks, CBE (født 9. juli 1933, død 30. august 2015) var en britisk neurolog, forfatter og amatørkemiker. Han var professor i neurologi ved New York University School of Medicine. Filmen Awakenings fra 1990 var baseret på hans bog, hvor han blev spillet af Robin Williams.

Sacks blev født den 9 juli 1933 i London, England, ind i en jødisk familie. Han studerede ved St Paul's School, ved The Queen's College, og ved Oxford University.

Sacks blev diagnosticeret med terminal modermærkekræft i januar 2015. Han døde som følge af sygdommen den 30. august 2015 sit hjem i New York i en alder af 82.

Referencer

Eksterne henvisninger 

 Oliver Sacks' official website
 Oliver Sacks  at Columbia University
 Oliver Sacks article archive at The New York Review of Books
 Oliver Sacks  on CNN in January 2011
 Oliver Sacks  on Science Friday, National Public Radio

Neurologer fra Storbritannien
Forfattere fra Storbritannien
Kemikere fra Storbritannien
Kari Kjønaas Kjos

Kari Kjønaas Kjos (født 25. januar 1962 i Oslo) er en norsk politiker (Frp). Hun har været valgt ind i Stortinget fra Akershus siden 2005.

Hun har erhvervserfaring som assistent i børnehave, rejseleder, sekretær og som daglig leder i Økonomisko 1995-2000. Hun studerede ved Handelshøjskolen BI 1993-1995. Hun var fylkessekretær og rådgiver i FrP 2000-2005.

Hun var medlem af Lørenskog kommunalbestyrelse 1999-2011 og Lørenskog formandskab 1999-2005.

Stortingskomitéer 
 2013–2017 leder i Sundheds- og omsorgskomiteen
 2013–2017 medlem i Valgkomiteen
 2009–2013 medlem i Sundheds- og omsorgskomiteen
 2009–2013 medlem i Valgkomiteen
 2005–2009 medlem i Arbejds- og socialkomiteen

Eksterne henvisninger 

 «Kari Kjønaas Kjos». Stortinget.no.
 Kari Kjønaas Kjoss stemmeafgivning i Stortinget  siden 2009 systematiseret af organisationen Holder de ord

Stortingsrepræsentanter
John Varley

John Varley henviser til blandt andre:

 John Varley (maler) (1778–1842) – engelsk maler og astrolog
 John Varley (forfatter) (født 1947) – amerikansk science fiction-forfatter
Staatstheater Nürnberg

Staatstheater Nürnberg er et statsligt drevet teater-, ballet- og operahus i Nürnberg, Tyskland. Den oprindelige bygning, som husede operaen, blev opført fra 1903-1905 og blev åbnet 1. september 1905. Skuespilhuset, som ligger i tilknytning til operabygningen, blev efter en gennemgribende renovering genåbnet i 2010.

Operahuset rummer 1.421 pladser og har ca. 100 operaforestilinger om året med 150-160.000 tilskuere. Skuespilhuset har plads til 538 tilskuere og har ca. 100 forestillinger om året med omkring 85.000 tilskuere.

Eksterne henvisninger 
 Teatrets officielle hjemmeside

Teatre i Tyskland
Etableret i 1905
Nürnberg
Bygninger, konstruktioner og anlæg i Bayern
Solen var også din

"Solen var også din" var det danske rockband The Savage Roses første dansksprogede album, udgivet i 1978. Musikanmelder Torben Bille skriver i information 27. februar 2001 "Musikalsk er 1978-pladen Solen Var Også Din et lille under af nærhed og musikalitet, ikke mindst takket være percussionisten John Ravn. Det er multietnisk danskhed, sat på uforudsigelige rytmer."

Album fra 1978
Martin Bastkjær

Martin Bastkjær (født 1987) er en dansk forfatter og kritiker. Han er uddannet på Forfatterskolen i 2013 og debuterede i 2015 med romanen Det nye hav (Forlaget Arena). Siden 2015 har han desuden anmeldt bøger på Dagbladet Information.

Bastkjær har udgivet tekster i tidsskrifterne Hvedekorn, Standart og Trappe Tusind, samt i antologierne FS 25 – Forfatterskolens 25 år jubilæumsskrift og Forfatterskolens afgangsantologi 2013.

Udgivelser 
 Det nye hav (Forlaget Arena 2015) – roman
 De andres geometri (Forlaget Arena 2018) – essaysamling

Eksterne henvisninger 
Forfatterens hjemmeside

Politiken anmeldelse af Det nye hav

Romanforfattere fra Danmark
Marianne Aasen

Marianne Aasen (født 21. februar 1967 i Bergen) er en norsk politiker (Ap). Hun har siddet i Stortinget for Akershus siden 2005.

Aasen er cand. polit. med hovedfag i statsvidenskab fra 1994, samt historie som grundfag og socialøkonomi som mellemfag. Hun arbejdede som journalist for A-pressen fra 1991 til 1995. Fra 1995 til 1996 var hun politisk rådgiver for Sylvia Brustad.

Fra 1998 til 2000 var Aasen informationschef i Europabevægelsen. Hun var leder for Europabevægelsen i Asker fra 2003 til 2004. I Jens Stoltenbergs første regering, fra 30. marts 2000 til 19. oktober 2001, var Aasen politisk rådgiver i Kommunal- og regionaldepartementet. Hun var politisk rådgiver for Arbeiderpartiets stortingsgruppe fra 2001 til 2005. I 2005 blev hun valgt ind i Stortinget fra Akershus, og blev senere genvalgt i 2009 og 2013.

Hun er bosat i Asker og har tidligere været gift med skakspilleren Simen Agdestein.

Regering 
 2000–01: politisk rådgiver i Kommunal- og regionaldepartementet

Stortingskomiteer 
2013–2017 medlem i Kirke-, uddannelses- og forskningskomiteen
2009–2013 leder i Kirke-, uddannelses- og forskningskomiteen
2005–2009 medlem i Finanskomiteen
2005–2009 medlem i Valgkomiteen

Eksterne henvisninger 
 «Marianne Aasen». Stortinget.no.
 Marianne Aasens stemmeafgivning i Stortinget  siden 2009 systematiseret af organisationen Holder de ord

Stortingsrepræsentanter
Tone W. Trøen

Tone Wilhelmsen Trøen (født 23. februar 1966) er en norsk politiker som er valgt ind i Stortinget for Høyre i Akershus for valgperioden 2013–17. Hun er medlem af Sundheds- og omsorgskomiteen.

Trøen er opvokset i Nes i Akershus, er gift og har tre børn. Hun har en lang erfaring som Høyre-politiker i Nes og i Eidsvoll, samt på fylkesniveau i Akershus. Hun har også været rådgiver for Høyres stortingsgruppe i barne-, familie- og kulturkomiteen (2005). Før valget i 2013 var hun partiets rådgiver i sundhedspolitiske spørgsmål.

Trøen er uddannet sygeplejerske. Hun er bestyrelsesleder i fodbold-klubben Eidsvold Turn.

Referencer 

Stortingsrepræsentanter
Hans Andreas Limi

Hans Andreas Limi (født 26. september 1960 i Skien) er en norsk politiker (FrP). Han er medlem af Bærum kommunestyre siden 2011, leder i Akershus Fremskrittsparti siden 2012 og valgt ind i Stortinget fra Akershus siden 2013.

Limi har været medlem af Fremskrittspartiet siden 1979. Han var generalsekretær i Fremskrittspartiets Ungdom 1984–1986, kontorchef i Fremskrittspartiet 1986–1988 og derefter generalsekretær i partiet 1988–1994. Limi var medlem af Skien bystyre og formandskab 1984–1987. Han var medlem af Oslo bystyre fra 1988, men fik permission fra hvervet i 1989. Han overtog finansbyrådet i Oslo efter Sverre Frich jr. i april 1991 og sad året ud. Limi har også siddet i Kringkastingsrådet. 

Efter eksamen ved Telemark Handelsgymnasium i 1979, studerede han bedriftsøkonomi ved Bedriftsøkonomisk Institut. Limi trak sig fra stillingen som generalsekretær i Fremskrittspartiet i maj 1994, og gik i stedet over i en stillingen som ejendomschef i Olav Thon-gruppen. Han har siden været udviklingsdirektør i Steen & Strøm AS, etableringsdirektør i ICA Norge AS og daglig leder i eget konsulentselskab.

Limi er siden 1984 gift med partikollega Vibeke Limi.

Stortingskomiteer
2013–2017 medlem i Finanskomiteen

Referencer 

Stortingsrepræsentanter
Stamhuset Mattrup

Stamhuset Mattrup blev oprettet af Emanuel Thygesen i 1759. Mattrup blev ophøjet til et stamhus for hans ældste brodersøn Thyge Jesper Thygesen som overtog gården efter onklens død i 1764. Stamhuset blev  ophævet i 1828 den Under hovedsædet Mattrup hørte  Vaabensholm og Mindstrup

Besiddere af stamhuset 
 
1759-1764 Emanuel Thygesen
1764-1821 Thyge Jesper Thygesen
1821-1828 Niels Emanuel de Thygeson

Stamhuse i Danmark
Bente Stein Mathisen

Bente Stein Mathisen (født 1. februar 1956) er en norsk politiker, som repræsenterede Høyre fra Akershus i Stortinget i valgperioden 2013–2017. I perioden før var hun første vararepræsentant. Hun er medlem af arbejds- og socialkomiteen og af Stortingets delegation til Nordisk råd. 

Mathisen har lang politisk erfaring fra Høyre i Asker og Akershus.

Mathisen er opvokset i Eidanger (nu Porsgrunn kommune). Hun er datter af lokalpolitikeren Arnfinn Johannes Stein fra Kristelig Folkeparti. Hun er uddannet sygeplejerske og arbejdet uden for det politiske som leder i Asker Kommunes Afdeling for psykisk sundhed.

Referencer 

Stortingsrepræsentanter fra Høyre
Rickert

Rickert er en kommune og en by i det nordlige Tyskland, beliggende i Amt Fockbek midt i Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Rickert ligger lige nord for Rendsborg i Naturpark Hytten Bjerge. Mod vest går Bundesstraße 77 og jernbanen fra Rendsborg mod Slesvig by, mod vest går Bundesautobahn 7, ligeledes fra Rendsborg mod Slesvig.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Amt Hohner Harde

Amt Hohner Harde er et amt i det nordlige Tyskland, beliggende under Kreis Rendsburg-Eckernförde. Kreis Rendsburg-Eckernförde ligger i den centrale del af delstaten Slesvig-Holsten. Siden 1. januar 2008 har Amt Hohner Harde haft et forvaltningsfællesskab med Amt Fockbek, hvor administrationen er beliggende.

Kommuner i amtet 
 Bargstall
 Breiholz
 Christiansholm
 Elstorp-Vestermølle ()
 Frederiksgrave ()
 Frederiksholm ()
 Hammeltorp ()
 Hohn
 Königshügel
 Lohe-Föhrden
 Prinsemose ()
 Sofieham ()

Begrebet Harde er den tyske oversættelse af det danske herred.

Eksterne kilder/henvisninger 

 Amtets websted

Hohner Harde
Danish Internet Exchange Point

Et Danish Internet Exchange Point (DIX) er et dansk internet-knudepunkt. Der er i år 2023 fire DIX i Danmark og de styres af i2 i Kongens Lyngby nord for København. Det første DIX blev oprettet i 1994.

Et (D)IX formål er at forbedre udvekslingen af (danske) data mellem datanet, som udgør den danske del af den globale Internetstruktur. De fleste danske internetudbydere (ISPere) er koblet på DIXene.

Hvis en internetudbyder ikke er forbundet til en DIX vil data fra en geografisk dansk bruger til en anden geografisk dansk bruger (hos en anden internetudbyder) skulle en tur til udlandet; fx Amsterdam, Stockholm og USA - for så at komme tilbage til Danmark igen. Denne omvej giver unødig dataforsinkelse og dataforsinkelsesvariation - og fylder internetudbydernes udenlandske dataforbindelser op, hvilket koster dem og deres brugere penge.

Teknologi
Der er flere muligheder for forbindelse til DIXene i år 2023:

 Switchet 1 Gbit Gigabit Ethernet.
 Switchet 10 Gbit 10 Gigabit Ethernet.
 Switchet 40 Gbit 40 Gigabit Ethernet.
 Switchet 100 Gbit 100 Gigabit Ethernet.

Referencer

Eksterne henvisninger
DIX - Danish Internet Exchange Point

It-infrastruktur
Urglas

Et urglas er et cirkulært konkavt stykke glas, der bruges inden for kemi som en overflade til at lade væske fordampe, til at lade et fast stof blive tilbage, således at det kan vejes, eller til at dække over et bægerglas som et låg. Sidstnævnte bruges især til at forhindre forhindre støv eller andre partikler i at komme ned i bægeret. Urglasset dækker ikke et bægerglas fuldstændigt, så der vil stadig kunne udskiftes gas i glasset.

Det bruges også til at opvarme små mængde af stof. Når det bruges til at fordampe væsker, tillader urglasset at observere udfældning eller krystallisering og kan blive placeret på en overflade i kontrastfarve for at øge den overordnede synlighed.

Urglas bruges også nogle gange til at dække et glas med whisky for at koncentrere aromaerne i glasset og for at forhindre at man spilder whisky når man slynger det rundt.

Urglas er navngivet efter den lignende type glas, som sidder på gammeldags lommeure.

Brug 

Som låg på bægerglas kan den hjælpe til begrænse fordampning og kontrollere damptrykket. Derudover bruges urglas ofte til at opbevare faste stoffer der skal vejes på en vægt. Før vejningen placeres urglasset på vægten, hvorefter den nulstilles og prøven placeres på glasset.

Referencer 

Laboratorieudstyr
Beholdere
Internet-knudepunkt

Et internet-knudepunkt eller internet-udvekslingspunkt (engelsk Internet exchange point; IX eller IXP) er den fysiske it-infrastruktur hvorigennem internetudbydere og Content Delivery Networks (CDNs) udveksler internettrafik mellem deres netværk (autonomous systems; AS).

Et IXPs formål er at forbedre udvekslingen af data mellem datanet. IXPere indgår i den globale internetstruktur. Mange lokale internetudbydere (ISPere) er koblet på IXPene.

Hvis en internetudbyder ikke er forbundet til en IXP vil data fra en lokal geografisk bruger til en anden lokal geografisk bruger (hos en anden internetudbyder) skulle en tur til fx udlandet - for så at komme tilbage til det samme lokale geografiske område. Denne omvej giver unødig dataforsinkelse og dataforsinkelsesvariation - og fylder internetudbydernes udenlandske dataforbindelser op, hvilket koster dem og deres brugere penge. Herudover bliver internetudbydernes (og brugernes) dataforbindelse mere fejltolerant grundet flere dataveje mellem internetudbyderne.

Liste over danske Internet exchange points
Danish Internet Exchange Point (DIX)
Content-IX
COMIX

Referencer

It-infrastruktur
Abid Raja

Abid Raja (født 5. november 1975 i Oslo) er en norsk-pakistansk advokat, diplomat og stortingspolitiker for Venstre. Han var på andenpladsen på Venstres valgliste i Akershus ved stortingsvalget i 2009, og blev derefter valgt som vararepræsentant i Stortinget. I 2010 fik han tildelt Fritt Ords højeste pris for hans arbejde. Ved stortingsvalget 2013 blev Raja valgt ind i Stortinget fra Akershus.

Bibliografi 
 Talsmann, selvbiografi udgivet på Aschehoug forlag. (2008) 
 Dialog - om vold undertrykkelse og ekstremisme på CappelenDamm. (2010)

Stortingskomiteer 
 2013–2017 2. viceleder i Transport- og kommunikationskomité
 2013–2017 medlem i Kontrol- og konstitutionskomiteen

Eksterne henvisninger 

 Abid Q. Raja Selvpresentasjon, Akershus Venstre.
 «Kjendisadvokat blir politiker» (VG, 2006)
 «Gjennomførte halal-kupp»  (Intervju i Universitas, 2006)
 «Halaladvokaten», intervju i Aftenposten, 6. august 2005
 Politiske taler av Abid Raja, virksommeord.uib.no

Stortingsrepræsentanter fra Venstre (Norge)
Forfattere fra Norge
Advokater fra Norge
Diplomater fra Norge
Heteronym

Heteronym er et litterært koncept, som refererer til en imaginær forfatterkarakter som har sit eget selvstændige forfatterskab. Heteronymet, som pseudonymet, er et "falsk navn", men heteronymet adskiller sig tillige fra pseudonymet ved at have sin egen biografi, udseende og litterære stil. Således kommer værker fra én given forfatters forskellige heteronymer typisk til at fremstå væsensforskellige i deres stilistiske udtryk. En given forfatters heteronymer kan følgelig betragtes som fortællermæssige alter ego'er.

Ordet, heteronym, brugtes første gang af den portugisiske digter Fernando Pessoa, som gjorde brug af et væld af heteronymer, hvoraf de vigtigste er Alberto Caeiro, Ricardo Reis og Álvaro de Campos.

Notes 

Litteratur
Oliver Abildgaard

Oliver Abildgaard Nielsen (født 10. juni 1996) er en dansk fodboldspiller der i 2023 er udlejet til  Hellas Verona F.C. fra Rubin Kazan.

Karriere 
Han skiftede i en alder af ti år fra Aalborg Freja til samarbejdsklubben AaB.

AaB 
Abildgaard blev flyttet til klubbens førstehold i sommeren 2015 sammen med Asger Bust og Jannik Pohl fra klubbens U/19-hold.

Den 20. juli 2015 fik Abildgaard sin førsteholdsdebut hjemme mod Esbjerg i en alder af 19 år. Abildgaard startede inde og begik et straffespark hvilket gav Esbjerg en føring, men scorede selv det udlignende mål i anden halvleg. Kampen endte 1-1.

Den 9. september 2015 fik Abildgaard sin debut i DBU Pokalen, da han startede inde mod lokalrivalerne fra Vendsyssel FF, en kamp som AaB vandt 2-0. Dagen efter blev det offentliggjort, at Abildgaard havde skrevet under på en fireårig forlængelse med AaB, således aftalen nu løber frem til den 20. juni 2019. Han spillede i sin første sæson 14 kampe i Superligaen, hvoraf de syv var fra start.

Rubin Kasan 
I begyndelsen af februar 2020 blev Abildgaard udlejet til russiske Rubin Kazan for resten af foråret. I lejemålet indgik en købsmulighed, hvilket klubben udnyttede, så i sommeren 2020 fik han en fireårig kontrakt.

Landsholdskarriere 
Han fik sin debut i landsholdssammenhæng for Danmarks U/18-fodboldlandshold den 26. maj 2014 mod Aspire Academys U18-hold i en uofficiel landskamp.

Referencer

Eksterne henvisninger 
 
 Oliver Abildgaard  på aabsport.dk

Fodboldspillere fra Danmark
Fodboldspillere fra Aalborg Freja
Fodboldspillere fra AaB
Fodboldspillere fra Rubin Kazan
Tak for sidst (album)

Tak for sidst er det tredje album fra den danske rockgruppe Shit & Chanel. Det udkom i september 1978 på Metronome Records.

Sange

Medvirkende

Musikere 
 Astrid Elbeck: El-piano, flygel, orgel, clavinet, synthesizer (strygere) (moog), clavinet
 Ulla Tvede Eriksen: Trommer, koklokker, maracas, timbales, percussion
 Anne Linnet: Sang, kor, guitar, el-guitar, 12-streget guitar, saxofon
 Lis Sørensen: Sang, kor, guitar, el-guitar
 Lone Poulsen: Bas, el-guitar

Øvrige 
 Shit & Chanel: Producer
 Freddy Hansson, Thomas Brecklin: Lydteknikere
 Shit og Chanel, John Ovesen: Coverdesign
 Jette Michaelsen: Grafik
 Shit & Chanel, Tue Lütken: Fotos

Cover 
På forsiden af albummets cover ses centralt en lidt gammeldags seng med messingknopper på hjørnerne, en pude på et lagen og en buket med fem røde roser og et kort med teksten "Tak for sidst" (albummets titel). Sengen er fotograferet en smule fra siden, så man ikke ser det hele af den; til gengæld ser man en spansk guitar liggende på gulvet med halsen på kanten af sengen, og bagved denne, ved bagvæggen, et sengebord med en grøn plante.

Bagsiden er domineret af et gruppebillede fra studiet, hvor gruppens medlemmer sammen med lydteknikerne sidder/ligger henslængt delvis over hinanden med store smil. Ovenover er der en oversigt over albummets indhold, og nedenunder over de medvirkende og andre tekniske informationer.

På indercoveret finder man tekster og detaljerede oplysninger om de enkelte sange samt nogle billeder, primært fra indspilningerne.

Eksterne henvisninger 

Album fra 1978
Shit & Chanel-album
Kazi Zafar Ahmed

Kazi Zafar Ahmed (1939, Chauddagram, Britisk Indien – 27. august 2015, Dhaka, Bangladesh) var en politiker fra Bangladesh, som var landets premierminister fra 20. marts 1989 til 6. december 1990. Han havde en M.A. grad i historie fra Dhaka University.

Referencer 

Bangladeshs premierministre
Marie-Paule Gnabouyou

Marie-Paule Gnabouyou (født 4. marts 1988 i Marseille) er en fransk håndboldspiller, der spiller for OGC Nice Côte d'Azur Handball. Hun kom til klubben i 2021. Hun har tidligere optrådt for Toulon Saint-Cyr Var Handball i hjemlandet, danske Viborg HK, slovenske RK Krim og ungarske Siófok KC. 

Hun har desuden repræsenteret det franske A-landshold ved flere lejligheder, med i alt 78 landskampe og 104 landsholdsmål. Gnabouyou har deltaget ved VM 2011 i Brasilien, EM 2014 i Ungarn/Kroatien og sidst EM 2016 i Sverige.

Referencer

Eksterne henvisninger 
 Handball - MP Gnabouyou 

Håndboldspillere fra Frankrig
Håndboldspillere fra Viborg HK
Personer fra Marseille
Islam Timursijev

Islam Jakhjajevitj Timursijev (russisk: Ислам Яхьяевич Тимурзиев, født 9. januar 1983 i Nasran - død 31. august 2015) var en russisk amatørbokser, som konkurrerede i vægtklassen super-sværvægt. Timursijev fik sin olympiske debut da han repræsenterede Rusland under sommer-OL 2008. Her blev han slået ud i første runde af David Price fra Storbritannien i vægtklassen super-sværvægt. Han deltog også i verdensmesterskabet i 2007 i Chicago, USA hvor han modtog bronze.

Han døde af blodforgiftning den 31. august 2015.

Referencer

Eksterne henvisninger 
 

Boksere fra Rusland
Deltagere for Rusland ved sommer-OL 2008
Personer fra Nazran
Kirsten Balle

Kirsten Helene Balle (født 22. september 1988 i Horsens) er en tidligere dansk håndboldspiller. Hun sluttede karrieren på topplan i Viborg HK i 2016. Hun kom til klubben i starten af 2015. Hun fik ophævet sin kontrakt med den polske klub efter et halvt år, og da et skadesramt Viborg hold manglede spillere, meldte Kirsten Balle sig til tjeneste. Efter en uges træning med den jyske topklub, smed det en kontrakt af sig. Hun har tidligere optrådt for Horsens HK, Silkeborg-Voel KFUM, Team Esbjerg og polske Energa Koszalin.

I dag spiller hun som amatør i Viborg-klubben Søndermarkens IK i 2. division.

Eksterne henvisninger 
 Spillerprofil - Viborg HK
 EHF - Kirsten Balle

Håndboldspillere fra Danmark
Håndboldspillere fra Horsens HK
Håndboldspillere fra Silkeborg-Voel KFUM
Håndboldspillere fra Team Esbjerg
Håndboldspillere fra Viborg HK
Personer fra Horsens